
Ancis Daumani ja Albert-August Tiimanni tänavate ümbernimetamine
1. Asjaolud ja menetluse käik
16. novembril 1983 anti Narva linna RSN TK otsusega nr 380 uuele vastrajatud tänavale nimi läti päritolu poliitiku, Narva Sõja-revolutsioonikomitee esimehe ja NSV Liidu sõjaväelase Ancis Daumani  auks.
Ancis Dauman (Ansis Daumanis) moodustas Narva töölistest 4. Narva töölispolgu  ja oli ka ratsasalga komandör (5. märtsist – 29. maini 1918). Töölispolgust sai sovetivõimude Vene 6. diviisi tuumik, mille koosseisus osales Nõukogude Venemaa vägedega Eesti iseseisvuse vastases Eesti Vabadussõjas. 
Albert-August Tiimanni  tänav  rajati pärast Teist maailmasõda ja sai nimeks Soldina tänav, oletatavasti piirkonnas asunud Väike-Soldina mõisa järgi. Narva linna TSN TK otsusega nr 256 10. juulist 1974 nimetati tänav ümber Albert-August Tiimani tänavaks.
[bookmark: _GoBack]Albert-August Tiimann  oli eesti kommunist ja Eesti Töörahva Kommuuni Narva linna Täitevkomitee esimees aastail 1918-1919.  1917. aastal pärast veebruarirevolutsiooni sai A.Tiimannist Narva kommunistide ja nõukogude täitevkomitee juhtiv tegelane. Eesti Töörahva Kommuuni ajal töötas Narva täitevkomitee esimehena.
Nimetatud isikud on aktiivselt osalenud Eesti iseseisvuse vastases, nii ideoloogilises kui ka relvastatud võitluses.    
Seega on ilmne, et Narva linna tänavatel nende isikute nimede kandmine on sobimatu  Eesti aja- ja kultuurilooga.
Kohanimeseaduse § 13 lõige 6 p 3 sätestab, et  kohanime määramisel tuleb välistada kohanime sobimatus Eesti aja- ja kultuurilooga. Sama seaduse § 7 lõige 1 p 1 sätestab, et ametlikku kohanime peab muutma, kui kohanimi on vastuolus käesoleva seaduse 3. peatüki nõuetega (sealhulgas §-s 13 sätestatuga). Enamgi veel sama paragrahvi lg 4 sätestab, et kohanimemääraja (käesoleval juhul Narva Linnavolikogu vastavalt volikogu 06.05.2010 määrusele nr 20 § 2 lg 1 p 1) on kohustatud algatama kohanime muutmise menetluse 30 päeva jooksul käesoleva paragrahvi lõikes 1 nimetatud asjaolude teada saamisest arvates.
Eeltoodut arvestades tuleb nimetatud tänavad ümber nimetada.
2. Õiguslikud alused
Kohanimeseaduse § 7 lõige 1 p 1 sätestab, et ametlikku kohanime peab muutma, kui kohanimi on vastuolus käesoleva seaduse 3. peatüki nõuetega (sealhulgas §-s 13 lg 6 p 3 sätestatud nõudega, et kohanimi ei või olla sobimatu Eesti aja- ja kultuurilooga). Sama seaduse § 5 lõige 1 p 3 sätestab, et kohanime määraja on muuhulgas kohalik omavalitsus. Vastavalt Narva Linnavolikogu 06.05.2010 määruse nr 20 § 2 lg 1 punktis 1 sätestatule on tänavate ümbernimetamine linnavolikogu pädevus.
3. Otsus
Nimetada tänavad ümber alljärgnevalt:
Ancis Daumani tänav …………………….. tänavaks
Albert-August Tiimanni tänav …………………… tänavaks
4.	Rakendussätted
4.1. Otsus jõustub seadusega ettenähtud korras.
4.2. Käesolevat otsust võib vaidlustada Taru Halduskohtu Jõhvi kohtumajas 30 päeva jooksul otsuse teatavakstegemisest .

